section_heading: Jemen
paragraph_text: Ujedinjenjem Sjevernog i Južnog Jemena, oformljene su zajedničke Jemenske zračne snage. U službu tih zračnih snaga ušli su MiG-21 lovci od bivših država – Jemenske Arapske Republike i Narodne Demokratske Republike Jemen. Procjenjuje se da je Jemen 2006. imao na raspolaganju 21 MiG-21MF lovaca, dok neki izvori navode brojku od 60 lovaca i 12 aviona namijenjenih treningu i obuci. Treći pak izvori navode da Jemen koristi MiG-21bis lovce, no ti izvori su neutemeljeni. U konačnici, nije poznato s koliko aktivno sposobnih MiG-21 aviona Jemen raspolaže.